
COMUNICAT DE PRESĂ

Luni, 21.09.2026
Se reia licitația pentru spațiul „Vinotecă” din Cetatea Medievală Târgu Mureș
Centrul de Cultură, Artă și Agrement Târgu Mureș anunță reluarea procedurii de licitație publică pentru închirierea spațiului comercial Imobil Corp D – Vinotecă, situat în Cetatea Medievală Târgu Mureș, și aparținând domeniului public al municipiului Târgu Mureș. Operatorii economici interesați își pot depune ofertele până la 19 octombrie 2026.

Spațiul are o suprafață utilă de 59,36 mp, la care se adaugă o terasă de 18 mp, și este destinat desfășurării de activități de alimentație publică. Reluarea procedurii oferă operatorilor economici interesați posibilitatea de a participa la licitația pentru închirierea unui spațiu amplasat într-una dintre cele mai importante zone istorice și turistice ale municipiului Târgu Mureș.
Potrivit calendarului stabilit în cadrul procedurii, termenul-limită pentru solicitarea clarificărilor este 5 octombrie 2026, ora 12:00, iar ofertele pot fi depuse până la 19 octombrie 2026, ora 12:00 la Registratura Centrului de Cultură, Artă și Agrement Târgu Mureș din Cetate. Deschiderea ofertelor va avea loc în ședință publică, în data de 20 octombrie 2026, ora 12:00.
Documentația de atribuire, care cuprinde condițiile de participare, criteriile și toate informațiile necesare pentru întocmirea ofertei, poate fi obținută de la sediul Centrului de Cultură, Artă și Agrement Târgu Mureș, str. Avram Iancu nr. 2, Târgu Mureș (în incinta Cetății) sau descărcată de pe site-ul instituției www.culturamures.ro, la secțiunea „Licitații”.

Persoanele juridice și operatorii economici interesați sunt invitați să consulte documentația aferentă procedurii, să respecte condițiile și termenele prevăzute și să participe la licitație.
Târgu Mureș, 21 septembrie 2026 –
